Krafist er harðra viðbragða við rasískum skilaboðum sem þremur landsliðsmönnum Englands bárust eftir tapið gegn Ítalíu í gær. Lögregla heitir því að uppruni skilaboðanna verði rannsakaður.
Lundúnalögreglan hyggst rannsaka uppruna rasískra skilaboða sem send voru enskum landsliðsmönnum eftir tapið gegn Ítalíu í úrslitaleik Evrópumótsins í knattspyrnu í gærkvöld. Fyrrverandi landsliðsmaður Englands krefst harðra viðbragða við slíku framferði.
Í tilkynningu frá lögreglu segir jafnframt að nítján lögreglumenn hafi særst í viðureign við óróaseggi nærri Wembley, við Trafalgar-torg og víðar í West End.
Meðal annars var glerflöskum kastað að lögreglumönnum, rúður brotnar í verslunum, tré rifin upp með rótum, klifrað í staurum og upp á byggingar. Lundúnalögreglan þakkar jafnframt þeim tugum þúsunda stuðningsmanna sem hegðuðu sér óaðfinnanlega þrátt fyrir tapið.
David Wolfson, aðstoðarráðherra í dómsmálaráðuneytinu, benti þinginu á að ofbeldi, einkum heimilisofbeldi, ykist í tengslum við viðamikla viðburði á borð við úrslitaleikinn í gærkvöldi.
Þrír hörundsdökkir landsliðsmenn, þeir Marcus Rashford, Jadon Sancho og Bukayo Saka fengu yfir sig skæðadrífu hatursfullra skilaboða á samfélagsmiðlum, þrungnum kynþáttarfordómum, eftir að þeim mistókst að skora í vítaspyrnukeppninni.
Gary Neville, fyrrverandi landsliðsmaður Englands, segir eitthvað bogið við það samfélag sem samþykki að gagnrýni á frammistöðu leikmanna snúist fyrst og fremst um hörundslit þeirra. Þau sem slíkt geri eigi að taka afleiðingum gjörða sinna og það eigi líka við um samfélagsmiðlafyrirtækin sjálf.
They absolutely should. So should the social media companies.
Social media companies have to come down harder on racist abuse. I think we have to start to isolate these individuals who are attacking the players in a racist manner and isolate them by writing to their employers. So that ultimately there is total accountability and there is suffering and consequence. (Feida út og þulur talar yfir)
Samfélagsmiðlum beri að bregðast hart við kynþáttafordómum, einangra eigi fólk sem viðhefur rasísk ummæli með því tilkynna vinnuveitendum um þau, svo það finni fyrir afleiðingum gjörða sinna. Jafnframt þurfi knattspyrnusamtök heimsins að bregðast hart við slíkri hegðun.
Vilhjálmur Bretaprins lýsti megnri andúð sinni á hegðun stuðningsmannanna og Boris Johnson forsætisráðherra segir leikmenn landsliðsins alls ekki eiga skilið aðkast, heldur beri að fagna þeim sem hetjum. Lundúnalögreglan hefur lýst því yfir að uppruni ummælanna verði rakinn og rannsakaður enda sé slík framkoma gersamlega óásættanleg.
Tom Tugendhat, þingmaður Íhaldsflokksins og formaður utanríkismálanefndar þingsins, krefst þess að ummælin verði rakin og rannsökuð.
Lundúnalögreglan lýsti því yfir að það verði gert, enda sé slík framkoma algerlega óásættanleg.
Harðra viðurlaga er krafist við rasískum skilaboðum sem þremur landsliðsmönnum Englands bárust eftir tapið gegn Ítalíu í gær. Lögregla heitir rannsókn á uppruna skilaboðanna.